laion/Wikipedia-Exotic huggingface dataset:
Miles Away

Miles Away (בעברית: רחוק מאוד) הוא סינגל שהוקלט על ידי הזמרת-יוצרת האמריקאית מדונה, מתוך אלבומה האחד עשר, Hard Candy. השיר יצא לאור ב-17 באוקטובר 2008, כסינגל השלישי והאחרון מתוך האלבום. השיר הגיע למקום ה-39 במצעד הסינגלים הבריטי, והשני במצעד שירי הדאנס קלאב. השיר נכתב והופק על ידי מדונה, טימבלנד, ג'סטין טימברלייק ונייט הילס. השיר הוא שיר בסגנון האלקטרופופ, אשר אפיין כמה שירים נוספים מתוך האלבום, Hard Candy. עבור השיר יצא רמיקס רשמי אותו עשה ג'וני וישיוס. בנוסף לכך, זכה השיר למעמד הפלטינה בברזיל, על סך מכירות של 100,000 עותקים. הווידאו קליפ הנלווה שיצא עבור השיר הועלה לערוץ היוטיוב של מדונה ב-24 במאי 2018. הקליפ מכיל בתוכו חלקים מסיבובי הופעות שונים של מדונה, כדוגמת סיבוב ההופעות "Sticky & Sweet Tour", מתוכו נלקחו קטעים שונים מיעדים שונים בהם הופיעה. מדונה העלתה הופעה שלה עם השיר ליוטיוב, שזכתה להצלחה כאשר צבר למעלה מ-1.9 מיליון צפיות. מדיה וקבצים בנושא Miles Away בוויקישיתוף מידע על היצירה "Miles Away" באתר מיוזיק בריינז מידע על הסינגל "Miles Away" באתר מיוזיק בריינז מידע על היצירה "Miles Away" באתר Discogs סרטון השיר "Miles Away" באתר יוטיוב מדונה, טימבלנד, ג'סטין טימברלייק, דנג'ה Madonna - Miles Away, Discogs (באנגלית) Official Singles Chart Top 100 | Official Charts Company, www.officialcharts.com (באנגלית) Madonna Chart History, Billboard Madonna – Miles Away (באנגלית), נבדק ב-2019-03-13 Madonna: Hard Candy, PopMatters, ‏2008-06-09 (באנגלית) MadonnaUnusual (2011-01-18), Madonna - Miles Away (Johnny Vicious Remix), נבדק ב-2019-03-13 pro-musicabr.org.br Madonna (2018-05-24), Madonna - Miles Away (Official Music Video), נבדק ב-2019-03-13 Madonna (2010-03-25), Madonna - Miles Away (Live from the Sticky & Sweet Tour), נבדק ב-2019-03-13 pro-musicabr.org.br 一般社団法人 日本レコード協会, www.riaj.or.jp www.riaj.or.jp Nielsen Business Media Inc, Billboard, Nielsen Business Media, Inc., 2009-04-04. (באנגלית) Madge's Fan (2017-05-29), Madonna: Her Singles sales & Chart History Updated (1982 - 2015), נבדק ב-2019-03-30
אורנימגלוניקס

אורנימגלוניקס (שם מדעי: Ornimegalonyx; משמעות השם: "העוף גדול הטפרים") הוא סוג של עוף דורס נכחד ממשפחת הינשופיים אשר חי בסוף תקופת הפליסטוקן באי קובה שבאיים הקריביים. ככל הנראה הוא היה הגדול שבדורסי הלילה מעולם. מאובניו התגלו בקובה ב-1954 ותחילה נחשב למין של עוף אימה אך בהמשך התברר שהוא היה סוג של ינשוף הקרוב לסוג לילית. התגלו 4 מינים בסוג זה ועוד מין בוטל. האורנימגלוניקס היה ינשוף בגובה 1.1 מטרים ובמשקל 9 ק"ג, גדול בהרבה מגדול דורסי הלילה המודרניים, אוח מצוי שמגיע למשקל 4 ק"ג. עקב טפריו הגדולים הוא יכל להרוג טרף גדול גם ממנו, עד למשקל 17 ק"ג בממוצע מה שאולי הופך אותו לטורף-העל של האי. הוא הסתתר במחילות כמו כוס המחילות המודרני אך לא היה דומה לו. עוף זה היה שוכן קרקע בעל רגליים מוצקות וזנב קצר שיכל לרוץ במהירות אחרי טרף. ככל הנראה הוא היה חסר יכולת תעופה, אך ייתכן שבדומה לקאקאפו יכל לדאות מטה במדרונות או מענפים למשך כמה מטרים. דורס זה השתמש בטפריו הגדולים כדי לפגוע בטרפו בעוצמה. הוא טרף מיני מכרסמים מקומיים כמו מיני הוטיים וחולדות קוצניות גדולים או עצלני קרקע גמדיים כמו מגלוקנוס, מיוקונוס (Miocnus) ואוכלי חרקים כמו הסולנודון. הוא זינק עליהם בהחבא ממארב או תקף פרטים צעירים או חולים. מדיה וקבצים בנושא אורנימגלוניקס בוויקישיתוף אורנימגלוניקס, באתר GBIF (באנגלית)
ביקרניוש

ביקרניוש (בהונגרית: Bükkaranyos) הוא כפר במחוז בורשוד-אבאוי-זמפלן שבצפון מזרח הונגריה. בביקרניוש התגוררו יהודים בודדים ובמקום קיים עדיין בית קברות יהודי. תושבים יהודיים מהכפר נרצחו בשואה ומונצחים בלוח זיכרון בהייצ'בה שבמישקולץ. מדיה וקבצים בנושא ביקרניוש בוויקישיתוף אתר האינטרנט הרשמי של ביקרניוש (בהונגרית) מפקד האוכלוסין ההונגרי 2018 בית הקברות היהודי בביקרניוש לוח זיכרון לזכר נספי השואה בהייצ'בה שבמישקולץ מאגר הנתונים של לוחות זיכרון לזכר נרצחי השואה מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
לטאת טרניפה גולייתית

לטאת טרניפה גולייתית (שם מדעי: Gallotia goliath) היא מין של לטאה נכחדת ממשפחת הלטאיים אשר חיה בין סוף הפליסטוקן להולוקן באי טנריפה מהאיים הקנריים. לטאה זו הייתה גדולה בהרבה מקרוביה החיים. המאובנים שלה התגלו במערות באי, שם נמצאו גם מיני חולדות ענקיות מהסוג קנריומיס (Canariomys). היא קיבלה את שמה ב-1942 בידי החוקר רוברט מרטנס. אורכה של לטאה זו הגיע ל-120-125 ס"מ והיא הייתה הזוחל הגדול ביותר באיים. ממצאים של גולגולת באורך 13.5 ס"מ מרמזים שהיו אולי פרטים עוד יותר גדולים. היא משתייכת כיום לסוג Gallotia, בו מינים רבים האנדמיים לאיים הקנריים. לטאה זו חיה בקרבת החופים ושם ניזונה מחרקים ומזוחלים קטנים יותר ואולי גם מגורי חולדות. עקב רישומי של גואנצ'ים על הלטאה באזור המאה ה-15, נראה שהיא נכחדה לאחר שהגיעו לאי הכובשים הספרדים. לא ברור ממה היא נכחדה. מדיה וקבצים בנושא לטאת טרניפה גולייתית בוויקישיתוף לטאת טרניפה גולייתית, באתר NCBI (באנגלית)
צב כוכב בורצ'רדי

צב כוכב בורצ'רדי (שם מדעי: Geochelone burchardi) הוא מין של צב נכחד מהסוג צב כוכבי שבמשפחה צבים יבשתיים. הוא חי באי טנריפה שבאיים הקנריים במהלך המיוקן עד הפליסטוקן, שם חי לצד קרובו צב כוכב וולקניקה (Geochelone vulcanica) מהאי הקרוב גראן קנריה. שני המינים נחשבים לקרובים לצבים מצפון אפריקה, אשר הצליחו להגיע לאיים ושם הם התפצלו ל-2 מינים. מאובני ביצים מהאיים לנזרוטה ופוארטוונטורה אולי השתייכו למין זה אך הזיהוי עוד לא ברור. מאובני צב זה נמצאו ב-1926 בטנריפה וסווגו בידי החוקר הגרמני ארנסט אהל בסמוך לעיירה אדג'י (Adeje) במשטחים וולקנים. הממצאים כללו מספר עצמות וגם מאובני ביצים של הצב. במראהו צב היה אוכל צמחים איטי שהזכיר את המינים הגדולים החיים באי אלדברה ובאיי גלאפגוס, אך היה יותר קטן מהם. הוא הגיע לאורך 65-94 ס"מ והיה בעל שריון מעוגל עם חריצים בצורת כוכב, בדומה לקרוביו החיים. בשל המחסור בטורפים ובבעלי חיים מקומיים הצבים החלו לגדול לגודל רב, איתו יכלו לתפוס את הנישה הפנויה באי. מדיה וקבצים בנושא צב כוכב בורצ'רדי בוויקישיתוף צב כוכב בורצ'רדי, באתר GBIF (באנגלית) ערך זה הוא קצרמר בנושא בעלי חיים פרה-היסטוריים. אתם מוזמנים לתרום לוויקיפדיה ולהרחיב אותו.
צב כוכב וולקניקה

צב כוכב וולקניקה (שם מדעי: Geochelone vulcanica) הוא מין של צב נכחד מהסוג צב כוכבי שבמשפחה צבים יבשתיים אשר חי על האי גראן קנריה שבאיים הקנריים במהלך המיוקן עד הפליסטוקן, שם חי לצד קרובו צב כוכב בורצ'רדי (Geochelone burchardi) מהאי הקרוב טנריפה. שני המינים נחשבים לקרובים לצבים מצפון אפריקה, אשר הצליחו להגיע לאיים ושם הם התפצלו ל-2 מינים. מאובני ביצים מהאיים לנזרוטה ופוארטוונטורה אולי השתייכו למין זה אך הזיהוי עוד לא ברור. מין זה היה קטן מקרובו והגיע לאורך 61 ס"מ, בעוד קרובו הגיע לאורך 94 ס"מ. התגלו ממנו מאובני עצמות וגם קנים עם ביצים ב-1993. הוא נחשב לקרוב לצב הכוכבי החי אך היה גדול יותר והיה דומה מעט לצב גלאפגוס או צב אלדברה, אם כי קטן בהרבה. צב כוכב וולקניקה, באתר GBIF (באנגלית) ערך זה הוא קצרמר בנושא בעלי חיים פרה-היסטוריים. אתם מוזמנים לתרום לוויקיפדיה ולהרחיב אותו.
ישעיה בקיש

הרב ישעיה בקיש (סביב ה'ש"ה, 1545 – שלהי שבט ה'שע"ט, 1619) היה מקובל, פרשן מקראי, ודיין בבית הדין הרבני בפאס במרוקו. כתביו עוסקים בתקנות, בפרשנות ובקבלה. נולד בפאס שבמרוקו סביב שנת ה'ש"ה. רבותיו היו רבי יצחק אבזאמל ורבי יהודה עוזיאל. נתמנה לדיין בפאס ונמנה עם מתקני התקנות שתיקנו המגורשים. קיבל הרבה קמיעות וסגולות מאת הרב משה בן סאלם. חברו רבי שמואל אבן דנאן מרבה להביא מתורתו. מתלמידיו נמנים רבי יוסף הקטן ואביו רבי שמואל. תורתו הינה מגוונת ומתפרשת על פרשנות המקרא והמדרש, הן בדרך הפשט והן בדרך הסוד. רבי ישעיה עושה שימוש בשיטת הנוטריקון שעל ידה הוא מבאר פסוקים שונים. שרידים מתורתו מצויים בכתבי יד שונים שהעתיקו חכמי מרוקו. רבי ישעיה נפטר בשלהי חודש שבט ה'שע"ט (1619) בפאס, ושם נקבר. פסקי דינים ושאלות ותשובות (1610 .c) פירושים על התנ"ך (1992). סגולות בספר שרשי השמות מאת הרב משה זכות (הרמ"ז) נכללו ציטוטים ארוכים מאת הרב בקיש. Natanel Avital (2016-7/5777), 'Hakhmey Castilla, 417 p, Maguen Avot, Jérusalem, pp. 20; 25; 32 Abraham Enkaoua (1871), Kerem Hemer (ab. = KH), Livourne, 216 p., (hébreu); http://www.hebrewbooks.org/1019 [archive]. (Nouvelle édition : Kerem Hemer, les Takanot de Fes et de Castille(hébreu), Bibliothèque Sépharade, Institut Bné Issakhar, Jérusalem, 2013) Sasoon D. S. & David Ohel, Descriptive catalogue of the Hebrew and Samaritan manuscripts in the Sassoon Library Oxford, 1932, 2 vol Fragments (ר׳ ישעיה בקיש זצ״ל), Edition, introduction and note par, (1992) הלל בקיש, הוצאת בקיש, קריית אתא, מכון רבי ישעיה בקיש, 132 p. הַלְלוּ עַבְדֵי ה' חלק ב' - מחקר על העבודה של הדיין ר׳ ישעיה בקיש זצ״ל, (2020) הלל בקיש, הוצאת בקיש, קריית אתא, מכון רבי ישעיה בקיש זצ"ל, (602 ע' Traces manuscrites de l'oeuvre de Rabbi Y.. Bakish) הַלְלוּ עַבְדֵי ה' חלק ג' - מחקר על העבודה של הדיין ר׳ ישעיה בקיש זצ״ל, ( 2021a) הלל בקיש, הוצאת בקיש, קריית אתא, מכון רבי ישעיה בקיש זצ"ל, (אַפּרִיל, 476 ע' Traces imprimées de l'oeuvre de Rabbi Y.. Bakish) הַלְלוּ עַבְדֵי ה' חלק ד' - מחקר על העבודה של הדיין ר׳ ישעיה בקיש זצ״ל, (2021b) הלל בקיש, הוצאת בקיש, קריית אתא, מכון רבי ישעיה בקיש זצ"ל, ( יוני, 352 ע' Traces digitales de l'oeuvre de Rabbi Y.. Bakish) ישעיה בקיש (1545-1620), דף שער בספרייה הלאומית ראה בכ"י קולמביה, ארצות הברית, דף 5ב: https://www.nli.org.il/en/manuscripts/NNL_ALEPH990001353690205171/NLI#$FL58092407 ראו חידושי ר"מ מאימראן, עבודה זרה מו, ב. ראו לדוגמה כאן: https://www.nli.org.il/en/manuscripts/NNL_ALEPH003425972/NLI#$FL17040995 כך מדוקדק מתשובת רבי [[שמואל אבן דנאן השלישי)|]], שנדפסה בידי מורי עמאר, תקנות חכמי פאס, פריס תשע"ג, תשובות חכמי פאס, סימן כב, עמ' תשיא, באתר אוצר החכמה (צפייה מוגבלת למנויים).
קנריומיס ברבואי

קנריומיס ברבואי (שם מדעי: Canariomys bravoi) הוא מין נכחד של מכרסם אשר חי באי טנריפה מההאיים הקנריים בסוף הפליסטוקן. ממצאי המכרסם התגלו בכל רחבי האי ובעיקר במערות ואתרים וולקנים, לצידה של לטאה גדולה - לטאת טרניפה גולייתית. המאובנים הראשונים התגלו ב-1964. מין קרוב אליו - קנריומיס טמרני (Canariomys tamarani) התגלה ב-1984 באי גראן קנריה. מכרסם זה היה דומה לחולדה אך גדול בהרבה והוא היה הגדול שבמכרסמי הקנריים. עם גולגולת באורך 7 ס"מ הוא הגיע לאורך של 1.14 מטר. עם זאת הוא היה קטן משקל, רק קילוגרם אחד או מעט יותר. בהשוואה לגדולה שבחולדות המודרניות, חולדת ענן חיוורת אולי הוא היה בעל התאמה לתנועה מהקרקע לתנועה מעל עצים. עם טפריו הגדולים הוא יכל אולי לחפור במהירות בקרקע. המכרסם הגדול נכחד סביב שנת 1,500 לספירה, ככל הנראה לאחר הגעת הספרדים לאי. ממצאים מאובנים ומודלים שלו מצויים בתצוגה במוזיאון הטבע והאדם של טנריפה. מדיה וקבצים בנושא קנריומיס ברבואי בוויקישיתוף
קנריומיס טמרני

קנריומיס טמרני (שם מדעי: Canariomys tamarani) הוא מין נכחד של מכרסם מהסוג קנריומיס אשר חי באי גראן קנריה שבתוך האיים הקנריים. הוא התגלה ב-1984 במרכז האי, שם התגלו מספר עצמות שלו. מין זה היה צעיר יחסית וחי בתקופת ההולוקן, וכנראה שרד עד לשנת 1500 לספירה. ייתכן שהוא נכחד עקב הגעת הספרדים לאי והבאת חתולים פולשים שהתפראו באי וטרפו את המכרסמים. בעוד קרובו לסוג, קנריומיס ברבואי מטנריפה, היה מין באורך 1.14 מטר והיה גדול בהרבה מכל חולדה מודרנית, מין זה דמה במראהו לחולדה חומה והגיע לאורך של 25 ס"מ. הוא גם היה צעיר יותר, בעוד המין מטנריפה התקיים מתקופת הפליסטוקן. עם זאת שניהם נכחדו סביב אותם שנים. השפעה אקולוגית של חתול הבית מדיה וקבצים בנושא קנריומיס טמרני בוויקישיתוף קנריומיס טמרני, באתר ITIS (באנגלית) קנריומיס טמרני, באתר האנציקלופדיה של החיים (באנגלית) קנריומיס טמרני, באתר GBIF (באנגלית)
קוזבאס קמרובו

קוזבאס קמרובו מתייחס למועדוני הספורט של אגודת הספורט קוזבאס מהעיר קמרובו שברוסיה: האם התכוונתם ל... קוזבאס קמרובו (כדורגל) – מועדון כדורגל של האגודה קוזבאס היה גם שמו של מועדון הכדורגל נובוקוזנצק בשנת 2013 (בשנים 2003—2013 נקרא בשם "מטאלורג קוזבאס"). קוזבאס קמרובו (כדורגל נשים) – מועדון כדורגל נשים קוזבאס קמרובו (בנדי) – מועדון בנדי קוזבאס קמרובו (כדורעף) – מועדון כדורעף
קנריומיס

קנריומיס (שם מדעי: Canariomys) הוא סוג בן שני מינים של מכרסמים ממשפחת העכבריים אשר חיו באיים הקנריים (כיום בספרד) סביב הפליסטוקן עד העת המודרנית. ככל הנראה הם היו אוכלי צמחים בעלי שיניים גדולות וזנב ארוך. שני המינים גדלו עקב נידחות האיים מטורפים מקומיים. מכרסמים אלה היו בעלי טפרים גדולים ורגליים ארוכות אשר התאימו לתנועה הן על הקרקע והן לטיפוס על עצים. הם אולי הזכירו במראם את חולדת הענן הקיימת באיי דרום-מזרח אסיה. שני המינים נכחדו סביב שנת 1,500 לספירה, בזמן בו הגיעו הספרדים לאיים הקנריים, לכבוש את הגואנצ'ים. הספרדים פגעו במכרסמים הענקיים והפיצו באיים חתולים טורפים אשר האיצו את ההכחדה. קנריומיס ברבואי (Canariomys bravoi) - התקיים באי טנריפה והגיע לאורך 1.14 מטר, אך רק למשקל 1 ק"ג. קנריומיס טמרני (Canariomys tamarani) - התקיים באי גראן קנריה והיה קטן יותר מקרובו. הוא הגיע לאורך 25 ס"מ, דומה לחולדה חומה. מדיה וקבצים בנושא קנריומיס בוויקישיתוף קנריומיס, באתר ITIS (באנגלית) קנריומיס, באתר האנציקלופדיה של החיים (באנגלית) קנריומיס, באתר GBIF (באנגלית)
קוזבאס קמרובו (כדורגל)

מועדון הכדורגל קוזבאס קמרובו (ברוסית: Футбольный клуб «Кузбасс» Кемерово) הוא שמו של מועדון כדורגל רוסי שהוקם בשנת 1946 וייצג את קמרובו באליפויות הלאומיות. בשנת 2012 המועדון פורק בעקבות קשיים כלכליים. המועדון התמודד בליגה הסובייטית השנייה וזכה באליפות רוסיה הסובייטית בכדורגל בשנת 1972 והתמודד גם בליגה הרוסית השנייה עד לפירוק המועדון המקצועני בשנת 2012. 1946 — אזוט 1948—1949: חימיק 1957—1958: שחטיור 1958—1965: חימיק 1966—2000: קוזבאס 2001—2007: קוזבאס דינמו 2008—2012: קוזבאס קמרובו אליפות רוסיה הסובייטית בכדורגל זכייה (1): 1972 אתר האינטרנט הרשמי של קוזבאס קמרובו (ברוסית) ערך זה הוא קצרמר בנושא כדורגל רוסי ובנושא מועדוני כדורגל. אתם מוזמנים לתרום לוויקיפדיה ולהרחיב אותו.
קובאן קרסנודאר (כדוריד נשים)

קובאן קרסנודאר (ברוסית: Гандбольный клуб "Кубань") היא קבוצת כדוריד נשים רוסית מהעיר קרסנודאר המתחרה בליגת העל הרוסית. קובאן נהנתה מעידן הזהב שלה בסוף שנות ה-80 כשזכתה בשתי תוארי גביע המחזיקות ב-1987 וב-1988 בעקבות ניצחון על ברלין וושאש בודפשט בגמר והגיעה לגמר גביע אירופה ב-1990, שבו הפסידה להיפו נידרוסטרייך, לאחר שזכתה ב-1989 באליפות הסובייטית. קובאן גם העפילה בשלישית לגמר גביע המחזיקות בשנת 1989. בעקבות קריסתה של ברית המועצות קובאן זכתה באליפות המעבר של חבר המדינות העצמאיות, אבל לא הצליחה לזכות באליפות ליגת העל הרוסית. בשנים 1997 ו-2000, הקבוצה הייתה שנייה לאיסטוצ'ניק רוסטוב וטקווה וולגוגרד, במה שמוגדר לתוצאת השיא שלה. בשנת 2000 היא הגיעה גם לגמר הרביעי שלה של גביע המחזיקות, כשהפעם הפסידה לקבוצת מאר ולנסיה. בעונת 2020/2021 העפילה לרבע גמר הליגה האירופית. גביע המחזיקות 1987, 1988 אליפות ברית המועצות 1989, 1992 אתר האינטרנט הרשמי של קובאן קרסנודאר קובאן קרסנודאר, ברשת החברתית פייסבוק קובאן קרסנודאר, ברשת החברתית אקס (טוויטר) קובאן קרסנודאר, ברשת החברתית אינסטגרם קובאן קרסנודאר, ברשת החברתית VK אלופי תחרויות EHF באתר - sports.org‏ "קובאן קרסנודאר" באתר הפדרציה האירופית לכדוריד (European Handball Federation)
סילינדרספיס

סילינדרספיס (שם מדעי: Cylindraspis) הוא סוג נכחד של צבים אשר חיו באיי מסקריין (במאוריציוס, רודריג וראוניון) שבאוקיינוס ההודי. בסוג זה היו 5 מינים שונים (כמה חוקרים סוברים שיותר) שהיו ענקיים ודמו לצב הגלאפגוס, צב אלדברה וצב האטלס הנכחד הענקי. הם גדלו עקב מיעוט טורפים ומתחרים באיים שלהם. צבים אלה הגיעו בגדולים שביניהם לאורך 50-110 ס"מ ולמשקל של מעל 130 ק"ג והיו בעלי ראש עם לסתות חדות וחזקות. הם היו בעלי דו-צורתיות זוויגית. בדומה לצבים של איי גלאפגוס גם לצבים אלה היו דוגמאות שריון השונות מעט אחת מהשנייה. חלק מהמינים היו בעלי שריון כפוף שדמה במראהו לקסדה ואחרים בעלי מבנה פשוט יותר. אחדים מהמינים היו בעלי מבנה שריון עבה שכיסה לחלוטין את חלקם האחורי. האנשים שהגיעו לשלושת האיים ב-1663 כבר ראו חלק מהם וגילו שהם כבדים ואיטיים וכן חסרי פחד טבעי לבני אדם. דבר זה גרם לאנשים לצוד אותם למזון וגם הפצת מינים פולשים כמו חולדות וחיות טורפות דילדלו את אוכלוסיית הצבים. עד לשנת 1840 כבר נכחדו אחרוני צבים אלה. Cylindraspis indica - חי באי ראוניון Cylindraspis inepta - חי באי מאוריציוס Cylindraspis peltastes - חי באי רודריגז Cylindraspis triserrata - חי באי מאוריציוס Cylindraspis vosmaeri - חי באי רודריגז מדיה וקבצים בנושא סילינדרספיס בוויקישיתוף סילינדרספיס, באתר ITIS (באנגלית) סילינדרספיס, באתר NCBI (באנגלית) סילינדרספיס, באתר האנציקלופדיה של החיים (באנגלית) סילינדרספיס, באתר GBIF (באנגלית)
תאונת הרכבת בתחנת רעמסס בקהיר

תאונת הרכבת בתחנת רעמסס בקהיר היא תאונת רכבת שאירעה ב-27 בפברואר 2019 בתחנת הרכבת רעמסס בקהיר, מצרים, כשרכבת דהרה במהירות אל עבר מחסום בתחנה ונשמטה מהמסילה. כתוצאה מכך ניצת מכל הדלק של הרכבת ונגרמה שרפה. 25 בני אדם נהרגו בתאונה ועוד 50 נפצעו. בשעות הבוקר המוקדמות פגעה רכבת בקו אלכסנדריה-קהיר במחסום כשהיא דוהרת במהירות גבוהה ונשמטה מפסי הרכבת, מה שגרם לפיצוץ ענק של מכל דלק שהיה באחד הקרונות ולשרפה שהעלתה עשן סמיך שהיתמר. בתאונה נהרגו 25 בני אדם ונפצעו 40. מחקירות התאונה התברר כי בעקבות קטטה שפרצה בין שני נהגי קטרי רכבת, אחד מהקטרים עזב את הרכבת שלו ושכח להפעיל את הבלמים, מה שגרם לרכבת להידרדר ולצבור מהירות עד אשר פגעה במחסום. בעקבות האסון הודיע שר התחבורה המצרי הישאם ערפאת על התפטרותו מתפקידו. חבר פרלמנט מצרי קרא בפומבי כי על עובדי הקטר שהיו מעורבים בתאונה ואשר גרמו למותם של האנשים, יש להטיל עונש מוות. אוריאל בארי, ‏קשה לצפייה: תיעוד מאסון תאונת הרכבת בקהיר, באתר "סרוגים", 27 בפברואר 2019 AP ו-ynet, האסון במצרים: בגלל קטטה בין נהגי רכבת, באתר ynet, 28 בפברואר 2019 מצרים: שר התחבורה התפטר על רקע תאונת הרכבת בקהיר, באתר ynet, 27 בפברואר 2019
מואה נאלו

מואה נאלו (שם מדעי: Thambetochenini) הוא שבט נכחד של ברווזיים אשר חיו באיי הוואי (למעט האי הוואי) שבאוקיינוס השקט. בשבט נכללו 3 סוגים של ברווזי ענק שלא יכלו לעוף. הם נכחדו בידי ראשוני המתיישבים בהוואי. משמעות השם "מואה-נאלו" הוא: "עופות אבודים" בהוואית ובניגוד לנשמע איננו קשור לעופות המואה הענקיים (אם כי בשניהם משתמשים בשם הפולינזי: "Moa" שפירושו: "עוף"). מקור שמם בכך שלא התגלו מאז הגעת קפטן ג'יימס קוק לאיים ב-1778 ונמצאו רק ב-1980 כתת-מאובנים. המאובנים שלהם התגלו באיים מולוקאי, קאואיי ועצמות נוספות התגלו בשטחים שונים באיים מאווי, אואהו ולאנאי. עופות אלה היו גדולים מאוד והגיעו למשקל 4–7.5 ק"ג, גדולים מכל אווז חי. הם היו אוכלי צמחים בעלי מקור כבד קצוות משוננים ששימשו לקציצת עלים. עופות אלה הושמדו בידי הפולינזים לפני 1,600 שנה בערך. מינים אלה כללו ארבעה מינים בשלושה סוגים שונים: סוג ומין יחיד צ'ליצ'לינצ'ן (Chelychelynechen quassus) סוג ומין יחיד פטיוצ'ן (Ptaiochen pau) סוג טמבטוצ'ן (Thambetochen) מין טמבטוצ'ן קסניון (Thambetochen xanion) מין טמבטוצ'ן צ'אוליודוס (Thambetochen chauliodous) מדיה וקבצים בנושא מואה נאלו בוויקישיתוף
אווז ניו זילנד

אווז ניו זילנד (שם מדעי: Cnemiornis) הוא סוג של אווז נכחד ממשפחת הברווזיים אשר חי בניו זילנד בין סוף הפלייסטוקן להולוקן. הוא קרובו של אווז כף ברן, אשר חי כיום בדרום אוסטרליה וטסמניה. בסוג היו 2 מינים, אשר התגלו אחד על האי הצפוני ואחד על האי הדרומי. אווז זה הוגדר על ידי החוקר המפורסם ריצ'רד אוון ב-1866. אווז גדול זה הגיע לגובה של 1 מטר ולמשקל 18 ק"ג. ככלל הנראה עקב משקלו הוא היה חסר יכולת לעופף והיה דומה במראהו והתנהגותו לברנטה הוואית. הוא ניזון מעשבים ברמות והשטחים הפתוחים לצידם של עופות המואה הענקיים. האווז נכחד בזמן בו הגיעו ראשוני הפולינזים לניו זילנד ודחקו אותו ממקום חיותו לאזורים נידחים בהרים. עקב ציד, מחלות וטריפת ביצים ואפרוחים על ידי חולדות פולינזיות וכלבים מיובאים נכחדו שני המינים הרבה לפני הגעת האדם הלבן לניו זילנד. מדיה וקבצים בנושא אווז ניו זילנד בוויקישיתוף אווז ניו זילנד, באתר GBIF (באנגלית)
IBC

האם התכוונתם ל... IBC (חברה) – ראשי תיבות של Israel Broadband Company, החברה המחזיקה במיזם הסיבים האופטיים Unlimited ראשי תיבות של Internet Bird Collection, אתר אינטרנט המכיל מידע על עופות אולפני IBC (IBC Studios) – אולפני הקלטות שפעלו בלונדון
אלפא רומיאו ספיידר

אלפא רומיאו ספיידר (באיטלקית: Alfa Romeo Spider) היא מכונית ספורט בתצורת רודסטר תוצרת יצרנית הרכב האיטלקית אלפא רומיאו אשר יוצרה באיטליה בין השנים 1966–1993. דגם הקונספט אלפא רומיאו 2אטואוטנטה נבנה בשנת 2010 כמחווה לציון יום השנה ה -80 של פינינפארינה (אוטנטה באיטלקית פירושו 80) ואת המאה של היצרנית אלפא רומיאו (נוסדה ב-1910). זהו גם מחווה לדגם אלפא רומיאו ספיידר. הדגם קרוי גם "Alfa Romeo Spider (Duetto)" (איט'). יוצרו 13,678 יחידות. קרויה גם "Osso di seppia" (באיטלקית). "Spider 1600" (יוצר בין השנים 1966-1967, יוצרו 6,324 יחידות). "1750 Spider Veloce Euro" (יוצר בין השנים 1967-1969, יוצרו 2,500 יחידות). "1750 Spider Veloce US" (יוצר בין השנים 1968-1969, יוצרו 2,000 יחידות). "Spider 1300 Junior" (יוצר בין השנים 1968-1969, יוצרו 2,680 יחידות. יוצרו 51,811 יחידות. קרויה גם "Coda tronca" (באיטלקית). "1750 Spider Veloce" (יוצר בין השנים 1970-1973, יוצרו 4,027 יחידות). "Spider 1300 Junior" (יוצר בין השנים 1970-1977, יוצרו 4,557 יחידות). "2000 Spider Veloce" (יוצר בין השנים 1971-1982, יוצרו 38,379 יחידות). "Spider 1600 Junior" (יוצר בין השנים 1972-1981, יוצרו 4,848 יחידות). יוצרו 37,208 יחידות קרויה גם "Aerodinamica" (באיטלקית). "Spider 2000" (יוצר בין השנים 1982-1989, יוצרו 29,210 יחידות). "Spider 1600" (יוצר בין השנים 1983-1989, יוצרו 5,400 יחידות). "Spider Quadrifoglio Verde" (יוצר בין השנים 1985-1989, יוצרו 2,598 יחידות). יוצרו 21,407 יחידות. קרויה גם "Ultima" (באיטלקית). "Spider 2000" (יוצר בין השנים 1990-1993, יוצרו 18,456 יחידות). "Spider 1600 (יוצר בין השנים 1990-1992, יוצרו 2,951 יחידות). גג מתקפל. גג קשיח (אופציונלי בסדרות שלישית ורביעית). "אלפא רומיאו ספיידר", שנת 1965 "אלפא רומיאו ספיידר", שנת 1967 "אלפא רומיאו ספיידר", שנת 1968, מנוע 1,750 "אלפא רומיאו ספיידר", סדרה ראשונה - מבט לתא הנהג "אלפא רומיאו ספיידר", סדרה ראשונה "אלפא רומיאו ספיידר", סדרה שנייה "אלפא רומיאו ספיידר", סדרה שנייה "אלפא רומיאו ספיידר", סדרה שלישית "אלפא רומיאו ספיידר", סדרה שלישית - מבט לתא הנהג "אלפא רומיאו ספיידר", סדרה רביעית, שנת 1990 (גג קשיח) "אלפא רומיאו ספיידר", סדרה שלישית (גג קשיח) "אלפא רומיאו ספיידר", סדרה רביעית "אלפא רומיאו ספיידר", סדרה רביעית אלפא רומיאו מדיה וקבצים בנושא אלפא רומיאו ספיידר בוויקישיתוף אלפא רומיאו ספיידר, סרטון באתר יוטיוב אלפא רומיאו duetto alfaduetto.it דגמי אלפא רומיאו בשנות השישים שבעים / ראו "אלפא רומיאו ספיידר" web.archive.org/web/20070219155731/http://www.alfaromeo.com.au/default "אלפא רומיאו ספיידר", 1600 fcaheritage.com/en-uk/heritage/stories/alfa-romeo-spider-1600-duetto "אלפא רומיאו ספיידר" (duetto) bresciaoggi.it/dalla-home/nato-a-brescia-il-mito-proibito-del-duetto "אלפא רומיאו ספיידר" 1971-1975 - מפרט automoto.it/catalogo/alfa-romeo/spider/spider--1971-95 "אלפא רומיאו ספיידר" דגם "Spider Quadrifoglio Verde", שנת 1986 catalog.com/car/1986/214370/alfa_romeo_spider_2_0_quadrifoglio_verde
צ'ליצ'לינצ'ן

צ'ליצ'לינצ'ן (שם מדעי: Chelychelynechen; המשמעות של שמו: "אווז בעל מקור-צב") הוא סוג ברווז נכחד מהקבוצה מואה נאלו של ברווזי הענק של הוואי. הוא סווג ב-1991 מתת-מאובנים שהתגלו ב-1976 בידי החוקר סטורס ל. אולסון במרבצי דיונות חול במערה (אנ') בדרום האי קאואיי. משמעות שם המין הוא: "שבור", עקב הממצאים החלקיים שלו. משקלו של הצ'ליצ'לינצ'ן הגיע עד ל-4–7 ק"ג. מקורו היה חזק וגדול והזכיר מקור של צב עם חריצים בקצותיו, שסייעו לו בלעיסת מזון. המקור בלט ממצחו והשתפל קדימה, עם נחירים אופקיים ארוכים שהשתפלו ממנו, בדומה לבלוטות מלח של פינגוויניים. מבנה זה נועד לעזור לברווז לאכול עלים של צמחים כמו השרכים מסוג Dryopteris ו-Asplenium, בדיוק באותה דרך בה אוכלים צבים. הברווז היה בעל רגליים חזקות ומוצקות וכנפיים חסרי יכולת תעופה. כמו קרוביו, הוא נכחד עם הגעת הפולינזים לאיים. הם צדו אותו והחולדות שהביאו שדדו את ביציו עד להכחדתו. מדיה וקבצים בנושא צ'ליצ'לינצ'ן בוויקישיתוף צ'ליצ'לינצ'ן, באתר GBIF (באנגלית)
פטיוצ'ן

פטיוצ'ן (שם מדעי: Ptaiochen; משמעות השם: "אווז נופל", עקב החורים בגולגולתו) הוא סוג ברווז נכחד מהקבוצה מואה נאלו של ברווזי הענק של הוואי שבצפון האוקיינוס השקט. בתוך סוג זה היה מין אחד - Ptaiochen pau שתת-מאובנים שלו התגלו ב-1982 במערות ליד הר געש באי מאווי בגובה של 1,100 מטרים. מתחתיו נמצאו מאובנים של המין הקרוב טמבטוצ'ן צ'אוליודוס. הם כללו מספר קטן של עצמות. ברווז זה היה גדול מכל ברווז מודרני והכיל מקור גדול, אומנם קטן וקצר יותר מקרוביו אבל גם בעל צורה מעוגלת הבולטת ממצחו והיה בעל קצוות משוננים הנדירים אצל עופות. מבנה זה עזר לו לאכול עלים וצמחייה קשה (למשל מיני שרכים מקומיים) ביעילות רבה יחסית. הוא היה בעל רגליים חסונות וארוכות אך היה חסר יכולת תעופה, מה שתרם להכחדתו בידי הפולינזים לפני 1,600 שנה בקירוב. מדיה וקבצים בנושא פטיוצ'ן בוויקישיתוף פטיוצ'ן, באתר NCBI (באנגלית) פטיוצ'ן, באתר GBIF (באנגלית)
טמבטוצ'ן צ'אוליודוס

טמבטוצ'ן צ'אוליודוס (שם מדעי: Thambetochen chauliodous) הוא מין ברווז נכחד מהקבוצה מואה נאלו, אשר חי בהוואי בתקופת ההולוקן. בדומה לקרוביו הוא היה חסר יכולת תעופה בשל גודלו והוא הותאם לחיים בערבות הוואי, שם רעה צמחייה. הוא השתייך לסוג הנכחד טמבטוצ'ן וקרובו היחיד לסוג היה המין טמבטוצ'ן קסניון, שהיה קטן ממנו. תת-מאובנים של עוף זה התגלו ב-1976 בדיונות מהאי מולוקאי, באזור Ilio Point שבמולוקאי ובצינורות לבה בדרומו של הר הגעש שבאי מאווי. באותו אזור נמצא גם קרובו הפטיוצ'ן, שהיה קטן יותר וחי באזורים ההרריים שמעל 1,100 מטרים, מבחינה של המקומות בהם נמצא. מין זה חי בערבות הפתוחות והשופעות ושם ניזון מצמחייה קרקעית. בדומה לקרוביו היה בעל מקור עבה עם קצוות משוננים שעזרו לו לרעות את הצמחייה ביעילות. הוא לא יכל לעוף, מה שגרם להכחדתו בידי האדם וחיות שהביא. מדיה וקבצים בנושא טמבטוצ'ן צ'אוליודוס בוויקישיתוף טמבטוצ'ן צ'אוליודוס, באתר NCBI (באנגלית) טמבטוצ'ן צ'אוליודוס, באתר GBIF (באנגלית)